Naslov romana:

Autor romana:

**Roman za mlade prepoznaješ kao duži prozni tekst koji govori o životu mladih, njihovim probleminma, sazrijevanju, prvim ljubavima, sukobima s odraslima kraj kojih rastu, prati njihovo ponašanje, govor mladih (žargon), stil života i odijevanja, glazbu, sportske aktivnosti i tome slično.**

**Obično je podijeljen na poglavlja , u njemu ima puno likova i događaja, zove se još i „proza u trapericama“.**

**ZADATCI:**

**Izdvoji**, za tebe, 10 događaja iz romana koji su te se najsnažnije dojmili i **pojasni** zašto si ih odabrao!

 **(Molim te, ne prepisuj od drugih iz razreda, jadno je i ja ću znati! Pripovijetke sam oprostila, ovaj put ću sve jednake bilješke vrednovati negativnom ocjenom!)**

**Nabroji mlade likove** i **odrasle likove** (dva stupca) te objasni u kakvim su odnosima, tko je kome što, što **se događa između njih, koje su njihove glavne osobine?**

**Odaberi onaj lik** koji ima nešto sličnog s tobom pa ćeš ga najlakše opisati tako da iz romana prepišeš/citiraš barem jednu rečenicu iz njegovog:

a) portreta

b) moralne karakterizacije (ponašanja)

c) psihološke (osjećaji)

 d) govorne (riječi iz žargona)

e) socijalne (način života)

**U pet rečenica prepričaj sadržaj** (uvod, zaplet, vrhunac, rasplet, završetak).

Prepoznat ćeš i humor, prepiši ulomke u kojima nailaziš na **humor, ironiju (blago ruganje) i sarkazam** **(crni humor),** ulomke koji su te nasmijali!

**Ispisuj tijekom čitanja riječi iz žargona (20) i prevedi ih na standardni jezik!**

**Odgovori na pitanja:**

1. Kojim se problemima bavi roman?

2. Kako se rješavaju?

3. Što misliš o završetku romana?

4. Postoji li neka poveznica između fabule (sadržaja) ovog romana i tvojeg života?

5. Možeš li prepisati barem tri rečenice iz kojih si nešto naučio, ili su te iznenadile ili rastužile, ili uplašile...?

**Rok za poslati bilješke je 10.6. 2020.**